Pakipommiplahvatus vigastas täna Kesk-Aafrika Vabariigi Vene kultuurikeskuse direktorit, ütles Venemaa Bangui saatkonna pressiesindaja.
Pakipommiplahvatus vigastas Kesk-Aafrika Vabariigis Vene ametnikku
«Täna hommikul tehti katse võtta Vene Maja peadirektori Dmitri Sergejevitš Sõtõi elu, ta on haiglas,» vahendas uudisteagentuur TASS Vene Bangui saatkonna pressiesindaja sõnu.
Sõtõi on raskes seisundis, ta kaotas palju verd, ütles pressiesindaja.
Vene erasõjafirma Wagner juht Jevgeni Prigožin süüdistas teos Prantsusmaad ning nõudis, et Moskva kuulutaks pakipommi tõttu Prantsusmaa terrorismi toetajaks.
«Ma taotlesin juba, et Vene välisministeerium algataks protseduuri kuulutamaks Prantsusmaa terrorismi toetavaks riigiks,» ütles Prigožin avalduses, mille edastas tema firma Concord.
Eile lahkusid viimased Kesk-Aafrika Vabariiki paigutatud Prantsuse väed pärast Bangui ja Moskva vaheliste tihedamate sidemete ja Wagneriga koostöö tõttu tekkinud suhete halvenemist.